หนุ่มตี๋กิมจิ นัมจูฮยอก กลับมาโปรยเสน่ห์
ปลื้มแฟนไทยทำให้รู้สึกมีค่า ยังอยากพัฒนาตัวเองอีก,โดนแฟนคลับชาวไทยทำวิดีโอเซอร์ไพรส์ชุดใหญ่จนร้องไห้หนักมากใน,แฟนมีตติ้ง,ครั้งก่อนเมื่อ 2 ปีที่แล้ว กลับมาคราวนี้ ,นัมจูฮยอก, นายแบบและพระเอกเกาหลีสุดฮอตที่แฟนคลับยกให้เป็นตี๋แดนกิมจิ กลับมาพร้อมอัปเดตตัวตน ณ ปัจจุบันให้แฟนๆ ชาวไทยหายคิดถึงใน 2019 NAM JOO HYUK FAN MEETING <Current> in BANGKOK จัดโดย แอปเปิลวูด (Apple wood) และ แอปเปิลวูดไทยแลนด์ (Applewoodth) ที่อัลตรา อารีน่า ฮอลล์ ชั้น 6 โชว์ดีซี,นัมจูฮยอก ใส่เต็มทั้งการร้องการเล่น แถมโชว์สกิลอ้อนแฟนๆหนักมาก ทั้งพาลักกี้แฟนขึ้นมาเป็นนางเอกฉากเด็ด เล่นเกมเรียกเหงื่อและแปลงร่างเป็นบาร์เทนเดอร์สุดหล่อ โชว์ลีลาเช็กค็อกเทลสูตรไร้แอลกอฮอล์ สร้างความทรงจำดี๊ดีที่หลายคนบอกว่า นัมจูฮยอก หล่อและมีเสน่ห์ขึ้น และที่แน่ๆคือประสบการณ์ด้านการแสดงที่มากขึ้นจนกวาดรางวัลสาขานักแสดงนำชายหน้าใหม่จากหลายสถาบันจากผลงานภาพยนตร์ The Great Battle มาไทยคราวนี้ ทีมข่าวบันเทิง เลยชวนหนุ่มตี๋มาพูดคุยอัปเดตเรื่องราวตอนนี้ เริ่มจาก,แฟนมีตติ้งครั้งนี้ชื่อว่า Current? ,มันมีความหมายคือผมอยากแสดงภาพลักษณ์เป็นปัจจุบันที่ใกล้เคียงกับตัวตนผม ณ เวลานี้,มาเมืองไทยหลายครั้งจนน่าจะคุ้นเคยกับแฟนๆ แล้วอะไรที่ทำให้คุณนึกถึงว่านี่แหละแฟนคลับชาวไทย? ,ทุกครั้งที่มาเมืองไทย แฟนๆจะไปต้อนรับผมตั้งแต่สนามบิน พอเห็นแบบนั้นก็ทำให้ผมรู้สึกดีมาก,มีอะไรมั้ยที่ต้องทำทุกครั้งที่มาประเทศไทย? ,ทุกครั้งที่มาเมืองไทยก็มาทำงานอย่างเดียวแล้วก็กลับเลย อยากลองถามแฟนๆดูเหมือนกันครับว่าต้องไปทำอะไรบ้าง อะไรอร่อยน่ากิน,ในซีรีส์เรื่องล่าสุด The Light in Your Eyes คุณรับบทนักข่าว อีจุนฮา ชีวิตภายนอกดูสมบูรณ์แบบแต่ภายในเจ็บปวด ความยากของบทนี้อยู่ตรงไหนและเรื่องนี้น่าติดตามยังไง? ,การถ่ายทำไม่ได้ยากมาก เรื่องนี้น่าติดตามตรงที่ทำให้เรารู้ว่า เวลามันสำคัญขนาดไหนในการใช้ชีวิต,ล่าสุดภาพยนตร์ The Great Battle ทำให้คุณคว้าถึง 5 รางวัลในสาขา Best New Actor ในงานประกาศรางวัลด้านภาพยนตร์ รู้สึกอย่างไรที่ฝีมือการแสดงของคุณเป็นที่ยอมรับขนาดนี้? ,สำหรับผมแล้วยังรู้สึกว่างานแสดงของผมยังไม่ได้เป็นที่ยอมรับขนาดนั้น รางวัลต่างๆที่ได้เหมือนเป็นความโชคดีของผมมากกว่า ซึ่งผมก็รู้สึกดีเวลาแฟนๆ บอกว่าผมเล่นดีนะ ดูแล้วสนุกมาก แต่ยังรู้สึกว่าต้องพัฒนาตัวเองมากขึ้นไปอีก,คุณได้ไปออกรายการ Radio Star เล่าว่าก่อนจะประสบความสำเร็จต้องผ่านชีวิตที่ยากลำบาก อยากให้เล่าช่วงเวลาช่วงนั้นให้ฟังหน่อย? ,ขอเล่าแบบคร่าวๆแล้ว กันว่าตอนเด็กๆผมทำงานพาร์ตไทม์หลายอย่างๆเลย ก็เป็นชีวิตช่วงวัยรุ่นที่แต่ละคนอาจจะเจออะไรที่ไม่เหมือนกัน และถ้าถามว่าเวลาเจออุปสรรคให้กำลังใจตัวเองยังไง สำหรับผมการเลิกคิดปัญหาต่างๆคือการนอน เวลานอนเราไม่ต้องคิดถึงอะไร,เสน่ห์ของการเป็นนายแบบ สำหรับคุณคืออะไร? ,ผมว่าการได้ใส่เสื้อผ้าที่สไตลิสต์จัดให้และไปเดินอยู่บนรันเวย์โดยมีสายตามากมายมองมาที่เรา มันเป็นความรู้สึกที่ไม่สามารถบรรยายออกมาได้,แฟนๆหลายคนบอกว่า ตาและรอยยิ้ม คือสิ่งที่มีเสน่ห์มากในตัวคุณ คุณคิดอย่างนั้นด้วยมั้ย? ,เป็นสิ่งที่แฟนๆ บอกมาก็น่าจะเป็นอย่างนั้นเพราะผมเองก็ไม่รู้เหมือนกันว่าเสน่ห์ของตัวเองอยู่ตรงไหน บางคนก็บอกว่าเสน่ห์คือส่วนสูงของผมด้วย,จากวันที่เดบิวต์ถึงวันนี้คิดว่าตัวเองมีอะไรที่เปลี่ยนและยังไม่เปลี่ยนไปบ้าง?,ที่เปลี่ยนเหรอครับ คงเป็นอายุที่เพิ่มขึ้น (ยิ้ม) แต่สิ่งที่เหมือนเดิมคือผมยังคงมุ่งมั่นในเป้าหมาย,เพิ่งผ่านวันเกิดของคุณไปเมื่อ 22 ก.พ. ปีนี้ให้ของขวัญอะไรตัวเองหรือมีเป้าหมายที่เติบโตขึ้นยังไงบ้าง? ,ของขวัญให้ตัวเองไม่มีครับ ส่วนเป้าหมายคงอยากมีทักษะการแสดงที่ดีขึ้นกว่านี้อีกให้ทุกคนเห็น,อยากฝากอะไรถึงแฟนคลับชาวไทยที่ไม่ว่าคุณจะมากี่ครั้งก็สนับสนุนคุณเสมอ? ,การมาเมืองไทยทุกครั้ง แฟนๆก็จะมารอรับผมเยอะมากตั้งแต่ที่สนามบิน ผมเห็นภาพนี้ตลอดเลยรู้สึกซึ้งใจ ทุกครั้งที่มีแฟนมีตติ้งแฟนๆก็จะมองว่าผมมีค่าและมองผมอย่างมีความสุข ทำให้ผมอยากตอบแทนด้วยการพัฒนาตัวเองเพื่อให้แฟนๆมีความสุขมากขึ้นและมีแต่รอยยิ้ม.,ทีมข่าวบันเทิง
โดนแฟนคลับชาวไทยทำวิดีโอเซอร์ไพรส์ชุดใหญ่จนร้องไห้หนักมากในแฟนมีตติ้งครั้งก่อนเมื่อ 2 ปีที่แล้ว กลับมาคราวนี้ นัมจูฮยอก นายแบบและพระเอกเกาหลีสุดฮอตที่แฟนคลับยกให้เป็นตี๋แดนกิมจิ
นัมจูฮยอก,แฟนมีตติ้ง,วิดีโอเซอร์ไพรส์,พระเอกเกาหลี,ปลื้มแฟนไทย,นายแบบเกาหลี,ทีมข่าวบันเทิง,ดารา